CELEX: 62021TN0690
Language: mt
Date: 2021-10-25 00:00:00
Title: Kawża T-690/21: Rikors ippreżentat fil-25 ta’ Ottubru 2021 – LW Capital vs Il-Kummissjoni

20.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 513/35
            
         
      Rikors ippreżentat fil-25 ta’ Ottubru 2021 – LW Capital vs Il-Kummissjoni
      (Kawża T-690/21)
      (2021/C 513/49)
      Lingwa tal-kawża: il-Ġermaniż
      
         Partijiet
      
      
         Rikorrent: LW Capital (München, il-Ġermanja) (rappreżentant: C. Ziegler, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla parzjalment id-Deċiżjoni tal-Kummissjoni tat-3 ta’ Ġunju 2021 dwar l-għajnuna mill-Istat SA.56826 (2020/N) – Il-Ġermanja – Riforma tal-Liġi Ġermaniża tal-Ġenerazzjoni tas-Sħana u l-Enerġija 2020 (iktar 'il quddiem il-“KWKG”) u l-għajnuna mill-Istat SA.53308 (2019/N) – Il-Ġermanja – Bidla fl-għajnuna lill-impjanti CHP eżistenti 2019 (Paragrafu 13 tal-KWKG) (ĠU 2021, C 306, p. 1 u 2) sa fejn ma tqajjimx tħassib dwar (i) l-għajnuna għall-ġenerazzjoni ta’ elettriku CHP f’impjanti CHP ta’ effiċjenza għolja ġodda, modernizzati u adattati mill-ġdid u (ii) l-għajnuna għall-ġenerazzjoni tal-elettriku CHP f’impjanti CHP ta’ effiċjenza għolja li jaħdmu bil-gass fis-settur tat-tisħin distrettwali;
               
            
                  —
               
               
                  tikkundanna lill-Kummissjoni tbati l-ispejjeż tagħha kif ukoll l-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv wieħed.
      Bil-motiv uniformi tagħha, ir-rikorrenti tikkontesta d-deċiżjoni kontenzjuża minħabba “ksur tat-Trattati jew ta’ dispożizzjoni legali relatata mal-applikazzjoni tagħhom” fis-sens tar-raba’ paragrafu tal-Artikolu 263 TFUE, moqri flimkien mal-Artikolu 2 TFUE. Dak il-ksur kien jikkonsisti fil-fatt li l-Kummissjoni kellha jkollha tħassib dwar il-kompatibbiltà tal-iskema ta’ għajnuna KWKG 2020 proposta mill-Ġermanja u għalhekk kienet obbligata li tiftaħ il-proċedura ta’ investigazzjoni formali fis-sens tal-Artikolu 108(2) TFUE. Peress li l-Kummissjoni naqset milli taġixxi, hija kisret id-drittijiet proċedurali tar-rikorrenti.
      Ir-rikorrenti tallega l-ksur tad-drittijiet proċedurali stabbiliti fl-Artikolu 108(2) flimkien mal-ksur tal-Artikolu 107(3)(c) TFUE u ksur tal-prinċipji ta’ nondiskriminazzjoni, ta’ proporzjonalità u ta’ protezzjoni tal-aspettattivi leġittimi kif ukoll l-evalwazzjoni b’mod żbaljat tal-fatti.